**«Βασίλειο, Διαθήκες** **και Κανόνας της ΠΔ»:**

**Μια εισαγωγή της Παλαιάς Διαθήκης**

**Διάλεξη 3 – Οι Διαθήκες του Θεού**

**Περιεχόμενα**

**Περίγραμμα** – Ένα περίγραμμα του μαθήματος,

**Σημειώσεις** – Ένα πρότυπο που παρέχει: το περίγραμμα το μαθήματος; σημειώσεις

κλειδιά, αποσπάσματα και περιλήψεις του μαθήματος, και χώρο για γράψιμο

πρόσθετων σημειώσεων.

**Ερωτήσεις επανάληψης** - Ερωτήσεις στα βασικά περιεχόμενα του μαθήματος και

χώρος για το γράψιμο τωναπαντήσεων. Κατάλληλο για το γράψιμο εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

την χριστιανική ζωή, την θεολογία και την διακονία, κατάλληλο για συζητήσεις σε

γκρουπ, γραπτές εργασίες και τεστ .

**Πώς να χρησιμοποιήσετε αυτό το μάθημα και τον οδηγό σπουδών**

* **Πριν να δείτε το μάθημα**
* **Προετοιμασία** – Ολοκληρώστε τα αναγνώσματα.
* **Διαλλείματα** – Εξετάστε που αρχίζει και που τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλλείματα. Τα διαλλείματα θα πρέπει να σχεδιαστούν σύμφωνα  με τους κύριους διαχωρισμούς του περιγράμματος στις ενότητες.
* **Καθώς βλέπεις το μάθημα**
* **Σημειώσεις**  Χρησιμοποιήστε  τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις αλλά να κάνεις και τις δικές σου συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε , να περιγράψετε και να υπερασπίζεστε τις κύριες ιδέες.
* **Παύση/επανάληψη τμημάτων του μαθήματος** – Ίσως να βρείτε χρήσιμο να κάνετε παύση ή επανάληψη σε συγκεκριμένα σημεία προκειμένου να γράψετε συμπληρωματικές σημειώσεις, ξαναδείτε δύσκολες έννοιες, ή συζητήστε τα σημεία που σας ενδιαφέρουν.
* **Αφού έχετε δει τα μαθήματα**
* **Ερωτήσεις Επανάληψης** – Απαντήστε στις ερωτήσεις επανάληψης στο χώρο που υπάρχει. Οι ερωτήσεις αναθεώρησης θα είναι καλύτερο, να τις συμπληρώσει ο καθένας μόνος και όχι σαν ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάτε οι απαντήσεις να μην ξεπερνούν την μία σελίδα.

**Περίγραμμα / Περιγραφή**

Εισαγωγή

Ι. Η Βασιλεία και οι Διαθήκες του Θεού

Α. Τα Αρχαιολογικά Ευρήματα

Β. Τις Διαθήκες του Θεού

ΙΙ. Η ιστορία των Διαθηκών του Θεού

Α. Οι δύο Παγκόσμιες Διαθήκες του Θεού

1. Με τον Αδάμ

2. Με τον Νώε

Β. Οι τρείς Εθνικές Διαθήκες του Θεού

1. Με τον Αβραάμ

2. Με τον Μωυσή

3. Με τον Δαυίδ

Γ. Την Νέα Διαθήκη

ΙΙΙ. Οι Αρχές της Ζωής μέσα στις Διαθήκες του Θεού

Α. Οι δύο Παγκόσμιες Διαθήκες

1. Με τον Αδάμ

2. Με τον Νώε

Β. Οι τρείς Εθνικές Διαθήκες του Θεού

1. Με τον Αβραάμ

2. Με τον Μωυσή

3. Με τον Δαυίδ

Γ. Την Νέα Διαθήκη

IV. Οι Άνθρωποι των Διαθηκών

Α. Ο διαχωρισμός της Ανθρωπότητας

1. Μέσα σε κάθε διαθήκη της Βίβλου

2. Αυτοί που περικλείονται και αυτοί που αποκλείονται

Β. H Εφαρμογή της Δυναμικής

1. Οι άπιστοι άνθρωποι έξω από τη διαθήκη

2. Οι άπιστοι άνθρωποι μέσα στη διαθήκη

3. Οι άπιστοι άνθρωποι μέσα στη διαθήκη

Περίληψη

**Σημειώσεις**

**Εισαγωγή**

**Ι. Η Βασιλεία και οι Διαθήκες του Θεού**

Ο όρος που συνήθως μεταφράζεται ως «διαθήκη» (berît στα Εβραϊκά), εμφανίζεται 287 φορές στην Παλαιά Διαθήκη.

**Α. Τα Αρχαιολογικά Ευρήματα**

Κατά τον προηγούμενο αιώνα, έγιναν πολλές ανασκαφές που αφορούσαν πολιτισμούς γειτονικούς με τον αρχαίο Ισραήλ, οι οποίες έχουν φέρει στο φώς αρκετά στοιχεία για τον χαρακτήρα των βιβλικών διαθηκών.

Ένα από τα πιο σημαντικά ευρήματα είναι ένα σύνολο γραπτών που έχουν γίνει γνωστά στην διεθνή βιβλιογραφία ως συνθήκες Suzerain – Vassal.

Οι συνθήκες Suzerain – Vassal σχεδιάστηκαν από αυτοκράτορες για την διοίκηση των αυτοκρατοριών τους.

*Η φιλανθρωπία του αυτοκράτορα*: Οι συμφωνίες ξεκινούσαν με ιδιαίτερη έμφαση στις μορφές καλοσύνης που οι αυτοκράτορες θα έδειχναν προς τους υποτελείς τους.

*Η Πιστότητα των υποτελών:* Οι συνθήκες Suzerain – Vassal έδιναν έμφαση στην απαίτηση του αυτοκράτορα για πιστότητα των υποτελών βασιλιάδων. Έτσι περιέγραφαν αναλυτικά την υπακοή, την οποία απαιτούσαν από τους υποτελείς τους.

Συνέπειες: Οι διαθήκες έκλειναν με υποσχέσεις ευεργεσιών και ανταμοιβή για την πιστότητα και με απειλές και κατάρες για την ανυπακοή από τους υποτελής.

Αυτά τα τρία χαρακτηριστικά αυτών των συνθηκών Suzerain – Vassal, θα μας βοηθήσουν ώστε να κατανοήσουμε πιο ξεκάθαρα τη φύση των διαθηκών της ΠΔ.

**Β. Τις Διαθήκες του Θεού**

Πρόκειται για διαθήκες, τις οποίες ο ίδιος ο Θεός έκανε με τους ανθρώπους.

Όταν κοιτάζουμε τη διαθήκη που ο Θεός έκανε με τον Μωυσή, σύντομα καταλαβαίνουμε ότι δομήθηκε με τρόπο που μοιάζει με τις συνθήκες ανάμεσα στους αυτοκράτορες και τους υποτελείς βασιλιάδες, στην αρχαία Εγγύς Ανατολή.

* *Θεϊκή φιλευσπλαχνία*: ο Θεός υπενθύμισε στον Ισραήλ την φιλευσπλαχνία Του, η οποία φανερώθηκε μέσα από τον θαυμαστό τρόπο με τον οποίο ο Ίδιος τους απελευθέρωσε από την σκλαβιά στην Αίγυπτο.
* *Ανθρώπινη πιστότητα*: ο Θεός και πάλι ζητούσε από τους υπηρέτες Του να είναι πιστοί, και ο νόμος του Μωυσή περιέγραφε ξεκάθαρα με ποιους τρόπους θα έπρεπε να φανερώνουν την πιστότητα τους.
* *Συνέπειες*: η διαθήκη του Μωυσή περιείχε τις συνέπειες της πιστότητας και της απιστίας, ώστε να τις γνωρίζει ο λαός του Θεού.

Οι διαθήκες του Θεού στην ΠΔ ήταν, στην ουσία, βασιλικές διευθετήσεις. Οι διαθήκες ήταν ο τρόπος του Θεού για να διευθετεί την βασιλεία Του.

**ΙΙ. Η ιστορία των Διαθηκών του Θεού**

Σ’ αυτό το σημείο θα δούμε ότι σε κάθε φάση της βασιλείας, ο Θεός εισήγαγε μία διαθήκη, οι οποία αντιμετώπιζε συγκεκριμένα ζητήματα για το λαό Του την συγκεκριμένη περίοδο.

**Α. Οι δύο Παγκόσμιες Διαθήκες του Θεού**

Ο Αδάμ και ο Νώε αντιπροσώπευαν κάθε άνθρωπο από κάθε φυλή και έθνος. Ως αποτέλεσμα, ότι συνέβη σ ‘ εκείνους, είχε αντίκτυπο στη ζωή κάθε ανθρώπου που έζησε μετά από αυτούς.

1. **Με τον Αδάμ**

Η διαθήκη με τον Αδάμ εμφανίζεται στην περιγραφή της δημιουργίας, κατά τα πρώτα τρία Κεφάλαια της Γένεσης.

Τρία αποδεικτικά στοιχεία που καθαρά φανερώνουν πως πράγματι ο Θεός σύναψε για διαθήκη με τον Αδάμ, ως αντιπρόσωπο της ανθρωπότητας.

* Η βασική δομή των διαθηκών του Θεού εμφανίζετε στη Γένεση 1-3
* Στον Ωσηέ 6:7 συγκρίνει την αμαρτωλότητα του Ισραήλ με την αμαρτία του Αδάμ στον Κήπο της Εδέμ, ενώ αναφέρει ότι και οι δύο καταπάτησαν τη διαθήκη του Θεού.
* Η διαθήκη του Νώε περιγράφεται ως ανανέωση μίας ήδη υπάρχουσας διαθήκης, δηλαδή εκείνης που έκανε ο Θεός με τον Αδάμ.

Ο Θεός εισήλθε σε μια σοβαρή σχέση με τον Αδάμ, ο οποίος αντιπροσώπευε ολόκληρη την ανθρώπινη φυλή, την Διαθήκη Θεμελίων

Η διαθήκη με τον Αδάμ έθεσε ξεκάθαρα τις παραμέτρους για την σχέση της ανθρωπότητας με τον Θεό, για όλη την αιωνιότητα. Καθιέρωσε τα θεμέλια του ρόλου των ανθρώπων στη βασιλεία του Θεού.

1. **Με τον Νώε**

Η διαθήκη με το Νώε ήταν:

* Έγινε στην Αρχέγονη Περίοδο της βασιλείας του Θεού
* Αφορούσε επίσης ορισμένα από τα βασικότερα ζητήματα ολόκληρης της ανθρωπότητας

Αναφέρεται σε δύο Κεφάλαια της Γένεσης, το 6 και το 9.

Η διαθήκη του Νώε έγινε, ώστε να διασφαλίσει την σταθερότητα στην δημιουργία. Γι ‘ αυτό το λόγο σωστά αποκαλείται Διαθήκη Σταθερότητας.

Ο Θεός καθιέρωσε την διαθήκη του με τον Νώε, υποσχόμενος πως η φύση θα παρέμενε σταθερή, ώστε η ανθρωπότητα να μπορέσει να εκπληρώσει τον προορισμό της στον ξεπεσμένο κόσμο.

**Β. Οι τρείς Εθνικές Διαθήκες του Θεού**

Καθώς η βασιλεία κινήθηκε από την Αρχέγονη Περίοδο, στην περίοδο κατά την οποία ο Θεός ασχολήθηκε περισσότερο με τον Ισραήλ, ο Θεός διαμόρφωσε τρεις Εθνικές Διαθήκες.

1. **Με τον Αβραάμ**

Στα Κεφάλαια 15 και 17 της Γένεσης βρίσκουμε σαφείς αναφορές στην διαθήκη με τον Αβραάμ.

Η διαθήκη με τον Αβραάμ, όριζε τον λαό του Θεού ως απόλυτα ξεχωρισμένο από όλα τα άλλα έθνη του κόσμου, με σκοπό να γίνουν τα εκλεγμένα σκεύη του Θεού και να φέρουν την ουράνια βασιλεία Του στα πέρατα της γης. Αυτή η διαθήκη μπορεί να χαρακτηριστεί Διαθήκη Υπόσχεσης

1. **Με τον Μωυσή**

Ο Μωυσής, συχνά επικαλούνταν τη διαθήκη με τον Αβραάμ, ως βάση για το δικό του έργο στην βασιλεία.

Η εθνική διαθήκη με τον Μωυσή βασίστηκε και ήταν σε πλήρη αρμονία με την εθνική διαθήκη που είχε συνάψει προηγούμενα ο Θεός με τον λαό Ισραήλ, μέσω του Αβραάμ.

Την βασικότερη καταγραφή της διαθήκης που σύναψε ο Θεός με τον Ισραήλ, μέσω του Μωυσή, την βρίσκουμε στα Κεφάλαια 19-24 της Εξόδου. Γι’ αυτό το λόγο, η διαθήκη με τον Μωυσή μπορεί να χαρακτηριστεί Διαθήκη Νόμου.

Όταν ο λαός Ισραήλ συμφώνησε να εισέλθει στην διαθήκη αυτή με τον Θεό, η πιστότητά τους πήρε τη μορφή αφοσίωσης στο Νόμο του Θεού.

1. **Με τον Δαυίδ**

Η διαθήκη του Δαβίδ χτίστηκε πάνω στην προηγούμενη διαθήκη, η οποία είχε συναφθεί με τον λαό Ισραήλ μέσω του Μωυσή.

* Β΄ Χρονικών 6:16
* Ψαλμός 89

Η διαθήκη του Δαβίδ υποσχόταν στον Δαβίδ ότι η γενεαλογική του γραμμή θα ήταν πάντοτε η βασιλική δυναστεία του Ισραήλ. Μπορούμε να αποκαλέσουμε τη διαθήκη του Δαβίδ, η Βασιλική διαθήκη του Ισραήλ.

**Γ. Την Νέα Διαθήκη**

Oι προφήτες της ΠΔ μίλησαν για μια Νέα Διαθήκη που θα καθιερωνόταν στην διάρκεια του τελικού σταδίου της βασιλείας του Θεού.

* Ιερεμία 31
* Ιεζεκιήλ 37

Μέσω αυτής της νέας διαθήκης εν Χριστώ, ο Θεός ορίζει τη βασιλεία Του στο τελικό της στάδιο, το οποίο αποκαλούμε περίοδο της ΚΔ. Η νέα διαθήκη είναι η διαθήκη της ολοκληρώσεις.

Αυτή η Διαθήκη Εκπλήρωσης έπρεπε να ισχύσει για το λαό του Θεού για να τελειώσει την Εξορία, και να επιστρέψει στον στόχο να εξαπλώσει τη βασιλεία μέχρι τα πέρατα της γης.

Η Νέα Διαθήκη θα φέρει καρποφορία σε όλους τους σκοπούς του Θεού, οι οποίοι κρύβονται πίσω από τις διαθήκες του Θεού με τον Αδάμ, το Νώε, τον Αβραάμ, τον Μωυσή και τον Δαβίδ.

**ΙΙΙ. Οι Αρχές της Ζωής μέσα στις Διαθήκες του Θεού**

Η έμφαση της κάθε διαθήκης δεν είναι πλήρης περιγραφή της ζωής μέσα στις διαθήκες, απλώς αυτές αγγίζουν ορισμένα σημεία των διαθηκών:

* Η διαθήκη του Αδάμ - Τα Θεμελιώδη χαρακτηριστικά
* Η διαθήκη του Νώε - Την Σταθερότητα της φύσης
* Η διαθήκη του Αβραάμ - Η Υπόσχεση του Θεού
* Η διαθήκη του Μωυσή - Ο Νόμος του Θεού.
* Η διαθήκη του Δαβίδ – Την δυναστεία του Δαβίδ
* Η νέα διαθήκη – Η Εκπλήρωση όλων

Οι αρχές της ζωής μέσα στην διαθήκη με τον Θεό πάντοτε περιλαμβάνει πάντα:

* Την φιλανθρωπία του Θεού,
* Την απαίτησή Του για ανθρώπινη πιστότητα
* Τις συνέπειες της υπακοής και της ανυπακοής

**Α. Οι δύο Παγκόσμιες Διαθήκες**

1. **Με τον Αδάμ**

*Η Θεία φιλευσπλαχνία:* ο Θεός φανέρωσε τη μεγάλη φιλευσπλαχνία Του προς τους πρωτόπλαστους, ακόμη και προτού αυτοί αμαρτήσουν.

*Η ανθρώπινη πιστότητα*: ο Θεός δοκίμασε την πιστότητα τους μέσα από την απαγόρευση του δέντρου της «γνώσης του καλού και του κακού».

*Συνέπειες:* ο Θεός είπε στον Αδάμ και την Εύα ότι θα υπέφεραν τις συνέπειες της κατάρας, εφόσον αποδεικνύονταν άπιστοι και έτρωγαν από τον απαγορευμένο καρπό.

Αυτά που ίσχυαν για τον Αδάμ και την Εύα, ίσχυαν επίσης για τους απογόνους τους.

1. **Με τον Νώε**

*Η Θεία φιλευσπλαχνία:* Ο Θεός αποφάσισε να σώσει το Νώε και την οικογένειά του.

*Η ανθρώπινη πιστότητα:* Ο Θεός έδωσε εντολή στο Νώε να χτίσει την κιβωτό και να συγκεντρώσει ζώα.

*Συνέπειες:* Ο Νώε στάθηκε πιστός απέναντι στον Θεό. Έτσι, ο Θεός ευαρεστήθηκε με την θυσία που έκανε μετά τον κατακλυσμό και τον ευλόγησε, χαρίζοντας του ξανά τον κόσμο.

**Β. Οι τρείς Εθνικές Διαθήκες του Θεού**

1. **Με τον Αβραάμ**

Η διαθήκη του Αβραάμ έδινε έμφαση στις Υποσχέσεις στον Ισραήλ για πολλούς απογόνους και μια πλούσια γη, αλλά και οι τρεις αρχές της ζωής μέσα στην διαθήκη ήταν φανερές στην συγκεκριμένη περίοδο.

*Η Θεία φιλευσπλαχνία:* Ο Θεός επέδειξε έλεος προς τον πατριάρχη, συγχωρώντας τις αμαρτίες του, λογαριάζοντας τον ως δίκαιο, προστατεύοντας τον από προβλήματα.

*Η ανθρώπινη πιστότητα:* Ο Θεός απαιτούσε από τον Αβραάμ να:

* Να εγκαταλείψει τη γενέτειρα του και την οικογένειά του, και να ζήσει σε έναν τόπο που ποτέ δεν είχε γνωρίσει.
* Να ζει σύμφωνα με το θέλημά Του και να είσαι τέλειος

 *Συνέπειες:*

* Η αύξηση των απογόνων του Αβραάμ θα ήταν η συνέπεια της πιστότητας.
* Οποιοσδήποτε άνδρας του Ισραήλ δεν πραγματοποιούσε την περιτομή, θα υπέφερε την κατάρα της αποκοπής από τον λαό.
1. **Με τον Μωυσή**

*Η Θεία φιλευσπλαχνία:* Η διαθήκη με τον Μωυσή υπέρ-τόνιζε το Νόμο του Θεού, επειδή καθιερώθηκε την εποχή που ο Θεός διαμόρφωνε τις φυλές του Ισραήλ σε ένα ενοποιημένο έθνος.

*Η ανθρώπινη πιστότητα:* Η πρώτη Εντολή - η χάρη του Θεού υποστήριζε και οδηγούσε τους πιστούς να εκπληρώνουν τις απαιτήσεις της διαθήκης για πιστότητα.

*Συνέπειες:* Οι Δέκα Εντολές οδηγούν στις συνέπειες της πιστότητας ή της απιστίας, (Έξοδο 20:4-6)

1. **Με τον Δαυίδ**

*Η Θεία φιλευσπλαχνία:* Ο Θεός διάλεξε τον Δαβίδ και όρισε εκείνον και τους απογόνους του, ως μια δυναστεία μόνιμων ηγετών για τον λαό Ισραήλ.

*Η ανθρώπινη πιστότητα:* Ο Θεός απαιτούσε πιστότητα στο νόμο Του από τον Δαυίδ και τους γιούς του.

*Συνέπειες:* Εάν οι γιοι του Δαβίδ γυρνούν την πλάτη τους στους Νόμους του Θεού, Εκείνος θα επέφερε πάνω τους σφοδρή τιμωρία. Πλούσιες ευλογίες περίμεναν τους γιους του Δαβίδ, εφόσον παρέμεναν πιστοί στον Θεό και τον νόμο Του.

**Γ. Την Νέα Διαθήκη**

*Η Θεία φιλευσπλαχνία:* Ο Θεός υποσχέθηκε να φανερώσει πλούσια την καλοσύνη Του στον εξορισμένο λαό Του, καθώς θα καθιέρωνε τη Νέα Διαθήκη.

*Η ανθρώπινη πιστότητα:* Ο Θεός δεν υπόσχεται ότι θα εγκαταλείψει τους νόμους Του, ούτε απαλλάσσει τους πιστούς από το να υπακούνε τις εντολές Του.

*Συνέπειες:* Ο Θεός θα ευλογούσε πλούσια το λαό Του, εφόσον εκείνοι έμεναν πιστοί στις υποχρεώσεις της διαθήκης

Η Νέα Διαθήκη εν Χριστώ που είναι η τελευταία φάση της βασιλείας του Θεού βρίσκει εφαρμογή σε τρία στάδια.

* *Εγκαινίαση*: Η Νέα Διαθήκη εγκαινιάζεται επειδή ο Χριστός ολοκλήρωσε την επίγεια διακονία Του.
* *Συνέχιση*: Η μεγάλη σωτηρία της Νέας Διαθήκης εξαρτάται επίσης από το συνεχιζόμενο έργο του Χριστού ως ο μεσολαβητής της Νέας Διαθήκης.
* *Ολοκλήρωση:* Μια μέρα ο Χριστός θα επιστρέψει και θα οδηγήσει σε πληρότητα όλες τις υποσχέσεις της Νέας Διαθήκης

**IV. Οι Άνθρωποι των Διαθηκών**

**Α. Ο διαχωρισμός της Ανθρωπότητας**

**1. Μέσα σε κάθε διαθήκη της Βίβλου**

Κάθε μια διαθήκη της ΠΔ περιελάμβανε πιστούς και μη πιστούς

Οι Παγκόσμιες Διαθήκες του Αδάμ και του Νώε συμπεριλαμβάνουν όλους τους ανθρώπους είτε πιστοί είτε μη πιστοί, δεσμεύονται προς τον Θεό μέσα από αυτές τις διαθήκες.

Οι Παγκόσμιες Διαθήκες συμπεριλαμβάνουν πιστούς και άπιστους

Σε όλη την ιστορία της ΠΔ, επανειλημμένα βλέπουμε πως ο Θεός διαχώριζε τον λαό Ισραήλ σε εκείνους που πίστευαν και εκείνους που δεν πίστευαν.

Η υπόσχεση για την Νέα Διαθήκη έλεγε πως, σε κάποια χρονική στιγμή, όλοι οι άνθρωποι που θα περιλαμβάνονταν σε αυτήν θα ήταν αληθινοί πιστοί.

Θα πρέπει πάντα να θυμόμαστε πως η βασιλεία του Θεού υπό τη νέα διαθήκη εκπληρώνεται σε τρία στάδια.

Μέχρι να επιστρέψει ο Χριστός και να φέρει πλήρη σωτηρία, οι άνθρωποι της Νέας Διαθήκης πάντα θα διαχωρίζονται σε δυο ομάδες: τους πιστούς και τους μη πιστούς.

Οι συγγραφείς της ΚΔ γνώριζαν καλά ότι όλα τα μέλη της κοινότητας της εκκλησίας της Νέας Διαθήκης, δεν ήταν, αληθινοί πιστοί.

Μέχρι να επιστρέψει ο Χριστός, η ορατή εκκλησία, δηλαδή η ανθρώπινη κοινότητα της νέας διαθήκης, θα αποτελείται από αληθινούς πιστούς και μη πιστούς.

1. **Αυτοί που περικλείονται και αυτοί που αποκλείονται**

Όλοι οι άνθρωποι, μαζί και οι Εθνικοί, αποτελούν κομμάτι του λαού των δύο παγκόσμιων διαθηκών, όμως οι Εθνικοί αποκλείονται τις ιδιαίτερες εθνικές διαθήκες του Ισραήλ.

 Όταν ο Θεός εισήγαγε τις Εθνικές Διαθήκες με τον Ισραήλ υπήρχαν τρεις κατηγορίες ανθρώπων στον κόσμο:

* εκείνοι που ανήκαν στις διαθήκες του Ισραήλ με τον Θεό και ήταν αληθινοί πιστοί
* όσοι βρίσκονταν στη διαθήκη του Ισραήλ με τον Θεό αλλά ήταν άπιστοι
* εκείνοι που βρίσκονταν ολοκληρωτικά έξω από τις διαθήκες του Ισραήλ

Τώρα που ήλθε ο Χριστός, όσοι βρίσκονται εκτός της διαθήκης είναι Ιουδαίοι και Εθνικοί που δεν μετέχουν του Χριστού και της εκκλησίας Του.

**Β. H Εφαρμογή του διαχωρισμού της ανθρωπότητας στις αρχές ζωής της διαθήκης**

Και οι Ισραηλίτες της ΠΔ που πρώτο-διάβασαν την ΠΔ αλλά και οι Χριστιανοί που την διαβάζουν σήμερα, υπόκεινται στον ίδιο τριπλό διαχωρισμό της ανθρωπότητας:

* εκείνοι που βρίσκονται εκτός της διαθήκης
* οι μη πιστοί εντός της διαθήκης
* οι πιστοί εντός της διαθήκης
1. **Οι άπιστοι άνθρωποι έξω από τη διαθήκη**

Οι μη πιστοί συμπεριλαμβάνονται στις παγκόσμιες διαθήκες του Αδάμ και του Νώε, οι ζωές τους επηρεάζονται και από τις τρεις αρχές της ζωής των διαθηκών.

* *Η Θεία φιλευσπλαχνία:* όλοι οι μη πιστοί βιώνουν την φιλευσπλαχνία του Θεού μέσω του ελέους, το οποίο ο Θεός φανερώνει σε όλους τους ανθρώπους. Συχνά ονομάζουμε αυτές τις ευλογίες «κοινή χάρη»
* *Η ανθρώπινη πιστότητα:* οι μη πιστοί που παραμένουν έξω από τις εθνικές διαθήκες και τη νέα διαθήκη, είναι υποχρεωμένοι να φανερώσουν πιστότητα προς τον δημιουργό τους
* *Συνέπειες:* όταν ο Χριστός επιστρέψει, αυτοί οι μη πιστοί δεν θα λάβουν καμία ευλογία από τον Θεό. Θα δεχθούν την αιώνια κρίση Του.
1. **Οι άπιστοι άνθρωποι μέσα στη διαθήκη**

Οι μη πιστοί που βρίσκονται μέσα στις διαθήκες του έθνους Ισραήλ αλλά και στη νέα διαθήκη βιώνουν και τις τρείς αρχές της διαθήκης:

* *Η Θεία φιλευσπλαχνία:* Ο Θεός έχει φανερώσει πολύ περισσότερη χάρη και έλεος σε αυτούς τους ανθρώπους, παρά σε όσους ανθρώπους παραμένουν έξω από τις διαθήκες.
* *Η ανθρώπινη πιστότητα:* Έχουν την ευθύνη των αυξημένων ευκαιριών, καθώς έχουν λάβει μεγαλύτερη γνώση για τον Θεό σε σχέση με τους άλλους μη πιστούς.
* *Συνέπειες:* Βιώνουν πολλές προσωρινές ευλογιές αλλά όταν ο Χριστός επιστρέψει, οι μη πιστοί που βρίσκονται σε διαθήκη με τον Θεό, το μόνο που θα λάβουν είναι: η αιώνια κρίση.
1. **Οι άπιστοι άνθρωποι μέσα στη διαθήκη**

Αυτοί οι άνθρωποι είναι ο ξεχωρισμένος λαός του Θεού, οι οποίοι είναι τελεσίδικα προορισμένοι να ζήσουν αιώνια με τον Χριστό.

* *Η θεϊκή φιλευσπλαχνία*: Η αμέτρητη φιλευσπλαχνία του φανερώνεται στους αληθινούς πιστούς ενώ περιλαμβάνει συγχώρεση αμαρτιών και αιώνια κοινωνία με τον Θεό.
* *Η ανθρώπινη πιστότητα*:
	+ Υπακοή στον Θεό, εξαιτίας της ευγνωμοσύνης μας για όσα έχει κάνει για μας μέσω του Χριστού.
	+ Πρέπει να ακολουθούν τις εντολές των Αγίων Γραφών, ώστε να δοκιμάζουν και να αποδεικνύουν την πίστη τους
* *Συνέπειες*: Οι αληθινοί πιστοί της ΠΔ και της ΚΔ αντιμετωπίζουν επίσης, τις συνέπειες της πιστότητας και της μη πιστότητας τους.
	+ Οι αληθινοί πιστοί αντιμετωπίζουν προσωρινές ευλογίες και κατάρες από τον Θεό
	+ Όταν ο Χριστός επιστρέψει με δόξα, οι αληθινοί πιστοί θα βιώσουν μόνο τις αιώνιες ευλογίες του Θεού.

Κάθε κείμενο της ΠΔ προειδοποιούσε και ενθάρρυνε τους αρχικούς αναγνώστες του να σκεφτούν την κατάσταση στην οποία βρίσκονταν, σε σχέση με τις διαθήκες του Θεού, και το ίδιο ακριβώς πρέπει να κάνουμε εμείς σήμερα.

Οι αρχές της ζωής των διαθηκών βρίσκουν εφαρμογή σε κάθε άνθρωπο που ζει σήμερα.

**Περίληψη**

**Ερωτήσεις Ανασκόπησης**

1. Ποια πρόσφατα αρχαιολογικά ευρήματα μπορούν να μας βοηθήσουν να καταλάβουμε τις βιβλικές διαθήκες;
2. Ποιες γνώσεις μπορούν να μας δώσουν τα αρχαιολογικά ευρήματα για τις βιβλικές διαθήκες;
3. Πως οι παγκόσμιες διαθήκες προώθησαν τους σκοπούς της βασιλείας του Θεού;
4. Πως οι εθνικές διαθήκες προώθησαν τους σκοπούς της βασιλείας του Θεού ;
5. Πως η νέα διαθήκη προώθησε τους σκοπούς της βασιλείας του Θεού ;
6. Πως εκφράζονται οι αρχές της διαθήκης στις παγκόσμιες διαθήκες;
7. Πως εκφράζονται οι αρχές της διαθήκης στις εθνικές διαθήκες των Ισραηλιτών;
8. Πως εκφράζονται οι αρχές της διαθήκης στην νέα διαθήκη;
9. Περιγράψτε τους διαχωρισμούς της ανθρωπότητας σε όλα τα είδη των θεϊκών διαθηκών.
10. Πως οι αρχές των διαθηκών εφαρμόζονται σε αυτές τις διαφορετικές ομάδες ανθρώπων;

**Ερωτήσεις Εφαρμογής**

1. Πως η προσωπική σου σχέση με τον Θεό μορφοποιήθηκε από τα τρία κεντρικά χαρακτηριστικά των διαθηκών; Με ποιους τρόπους αυτά τα τρία χαρακτηριστικά δίνουν έμφαση σε σημαντικές πτυχές της σχέσης σου με τον Θεό;
2. Σ’ αυτή την μελέτη, έχουμε δει ότι όλες οι διαθήκες στηρίζονται πάνω στην χάρη και το έλεος του Θεού. Γιατί είναι σημαντικό να ανακαλούμε αυτό το θεμελιώδες στοιχείο των διαθηκών την απαίτηση της πιστής υπακοής μας, και τις συνέπειες που οφείλονται στην πίστη και στην απιστία;
3. Όλες οι βιβλικές διαθήκες περιλαμβάνουν συνέπειες ευλογιών και κατάρων. Με ποιους τρόπους μπορείς να δεις αυτή την αρχή να δουλεύει στον σύγχρονο κόσμο; Στην εκκλησία σου; Στην ζωή σου;
4. Πως η κατανόηση ότι υπάρχουν τρία είδη ανθρώπων στον κόσμο επηρεάζει τον τρόπο με τον οποίο βλέπεις άλλα μέλη της εκκλησίας; Πως θα πρέπει να επηρεάζει την αντίληψη σου για την ιδιότητα του μέλους στην εκκλησία; Έχει κάποια επιρροή στο πως αντιλαμβάνεσαι το βάπτισμα και το Δείπνο του Κυρίου;
5. Ποια είναι η ποιο σημαντική γνώση που αποκόμισες από αυτό το μάθημα; Γιατί;